b'\n_START_ARTICLE_\nMonitor ng kompyuter\n_START_PARAGRAPH_\nAng monitor o iskrin ng kompyuter (Ingles: monitor, display, visual display unit) ay isang piraso ng kagamitang elektrikal o kasangkapang may kuryente na nagpapakita ng mga imahen o larawang nililikha ng mga aparatong katulad ng mga kompyuter, na hindi gumagawa ng pamalagian o permanenteng tala o rekord. Binubuo ang monitor ng aparatong pampakita (display device), elektronikong sirkit, at enclosure. Sa modernong mga monitor, tipikal o karaniwang ang pagiging mapayat na pilm na transistor na may likidong kristal na displey o pampakita (thin film transistor liquid crystal display o TFT-LCD), habang gumagamit ang mas lumang mga monitor ng tubong pang-rayos na katodo (cathode ray tube o CRT).'